কাজেই আমি তাদের কালো তালিকাতে থেকেই গেলাম। ১৯৪৭ সালে আমাকে পোয়ের্তেরিকোতে ঢুকতে দেওয়া হলো না। তখন সিনেটর ফুলব্রাইট ফ্লোর নিয়ে দাবি জানালেন, আমার ওপর নিষেধাজ্ঞা বিশেষ কারণে প্রত্যাহার করে যুক্তরাষ্ট্রে ঢুকতে দেওয়া হোক, বক্তৃতা দিতে দেওয়া হোক এবং নিরুপদ্রবভাবে থাকতে দেওয়া হোক। কাজেই আমার বেলায় নিষেধাজ্ঞা প্রত্যাহার হলো। এটা একটা অসাধারণ অদ্ভুত ব্যাপার – তার মানে আমি ভিসার আবেদন করেছি, তখন বিরাজমান ‘অযাচিত ব্যক্তি আইনে’ – যা ম্যাককারেন-ওয়াল্টার বিল থেকে সৃষ্টি, তাতে আমাকে প্রত্যাখ্যান করা হয়েছে। আবার যখন আবেদন করলাম ফুলব্রাইট অ্যাক্টের শক্তিতে ভিসা মঞ্জুর করা হলো – আমরা আজ ফ্রান্জ কাফকার কথা বলছি – এটাই হচ্ছে কাফকাস্ক সিচুয়েশন।